               EUROPSKA KOMISIJA
            Bruxelles, 17.10.2017.
            COM(2017) 596 final
            2017/0260(NLE)
            Prijedlog
            ODLUKE VIJEĆA
            o potpisivanju, u ime Europske unije, Sporazuma u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvode

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               EU i Norveška potpisnici su Sporazuma o Europskom gospodarskom prostoru (Sporazum o EGP-u) kojim se predviđa slobodno kretanje robe, osim poljoprivrednih proizvoda i proizvoda ribarstva. U pogledu poljoprivrede člankom 19. Sporazuma o EGP-u predviđeno je da stranke svake dvije godine provode preispitivanje uvjeta trgovine poljoprivrednim proizvodima te da na uzajamnoj i obostrano korisnoj osnovi odlučuju o daljnjem smanjenju svake vrste prepreka trgovini u poljoprivrednom sektoru.

               Pregovori su se vodili od 3. veljače 2015. do 5. travnja 2017. Stranke su Sporazum parafirale 5. travnja 2017. te su njime predviđene daljnje trgovinske povlastice za trgovinu poljoprivrednim proizvodima, uključujući dodatne potpuno liberalizirane tarifne stavke. Za osjetljivije proizvode kao što su meso, mliječni proizvodi, povrće i ukrasno bilje dogovorene su dodatne ili nove carinske kvote.

               Namjera je obiju stranaka da taj Sporazum stupi na snagu treći mjesec nakon dana polaganja zadnje isprave o odobrenju.

               •Dosljednost s postojećim odredbama politike u određenom području

               Prethodni sporazum bio je u obliku razmjene pisama te se njime liberalizira trgovina poljoprivrednim proizvodima između Norveške i Europske unije na temelju članka 19. Sporazuma o EGP-u. Prethodni sporazum potpisan je 15. travnja 2011. Njime su predviđene uzajamne carinske kvote i smanjenja carine. Uključivao je i obvezu stranaka da u roku od dvije godine nastave bilateralne pregovore na temelju članka 19. Sporazuma o EGP-u.

               Na temelju bilateralnog sporazuma između EU-a i Norveške o trgovini poljoprivrednim proizvodima iz 2011. udio poljoprivrednih proizvoda iz EU-a uvezenih na norveško tržište bez plaćanja carine povećao se na oko 60 % obujma trgovine. Te brojke pokazuju da je bilo još mnogo prostora za daljnje trgovinske koncesije. Stoga je posljednji krug pregovora bio usmjeren na sljedeće:

               ·povećanje stupnja liberalizacije na objema stranama

               ·povećanje postojećih carinskih kvota i

               ·otvaranje novih carinskih kvota za dodatne poljoprivredne proizvode

               ·rješavanje određenih postojećih prepreka trgovini.

               •Dosljednost u odnosu na druge politike Unije

               Produbljivanje trgovinskih odnosa s Norveškom uklapa se u opći kontekst trgovinske politike EU-a i korisno je za EU jer je EU neto izvoznik osnovnih poljoprivrednih proizvoda u Norvešku. U 2016. trgovinska bilanca bila je izrazito u korist EU-a, pri čemu je izvoz EU-a iznosio 2495 milijuna EUR, a uvoz iz Norveške 307 milijuna EUR. Najvažniji su izvozni proizvodi EU-a vino i ocat, hrana za životinje, sojino ulje i ulje od repice, žive biljke i sir. U EU se iz Norveške uglavnom uvozi soja, životinjska i biljna ulja i njihovi ostaci, krzno i nedenaturirani etilni alkohol.

               2.PRAVNA OSNOVA, SUPSIDIJARNOST I PROPORCIONALNOST

               U studenom 2014. Vijeće je ovlastilo Komisiju za pokretanje novog kruga pregovora s Norveškom kako bi se ostvarile dodatne povlastice za trgovinu poljoprivrednim proizvodima na temelju članka 19. Sporazuma o EGP-u.

               3.UTJECAJ NA PRORAČUN

               Ovaj sporazum neće imati utjecaj na rashodovnu stranu proračuna EU-a. Nove koncesije odobrene na uvoz iz Norveške vjerojatno će rezultirati smanjenjem vlastitih sredstava zbog niže naplate carina.

               2017/0260 (NLE)

               Prijedlog

               ODLUKE VIJEĆA

               o potpisivanju, u ime Europske unije, Sporazuma u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvode

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 5.,

               uzimajući u obzir prijedlog Europske komisije,

               budući da:

               (1)Člankom 19. Sporazuma o Europskom gospodarskom prostoru („Sporazum o EGP-u”) predviđeno je da se ugovorne stranke obvezuju nastaviti svoje napore radi ostvarivanja progresivne liberalizacije trgovine poljoprivrednim proizvodima.

               (2)Vijeće je 18. studenoga 2014. ovlastilo Komisiju za otvaranje pregovora s Norveškom radi postizanja veće liberalizacije bilateralne trgovine poljoprivrednim proizvodima na temelju članka 19. Sporazuma o EGP-u. Pregovori su uspješno završeni 5. travnja 2017. te je parafiran Sporazum u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvode.

               (3)Stoga bi Sporazum trebalo potpisati u ime Unije, podložno njegovu kasnijem sklapanju,

               DONIJELO JE OVU ODLUKU:

               Članak 1.

               Odobrava se potpisivanje u ime Unije Sporazuma u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvode, podložno sklapanju navedenog Sporazuma
                  1
               .

               Članak 2.

               Glavno tajništvo Vijeća za osobu ili osobe koje odredi pregovarač Sporazuma izdaje ispravu kojom se osobama koje je odredio pregovarač daju sve potrebne ovlasti za potpisivanje.

               Članak 3.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)

                        Tekst Sporazuma objavit će se u Službenom listu zajedno s odlukom o njegovu sklapanju.

    ---documentbreak---

               EUROPSKA KOMISIJA
            Bruxelles, 17.10.2017.
            COM(2017) 596 final
            PRILOG

            Prijedlogu ODLUKE VIJEĆA
            o potpisivanju, u ime Europske unije, Sporazuma u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvodeSporazum u obliku razmjene pisama između Europske unije i Kraljevine Norveške u vezi s dodatnim trgovinskim povlasticama za poljoprivredne proizvode postignut na temelju članka 19. Sporazuma o Europskom gospodarskom prostoru

               Sporazum u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvode

               A. Pismo Europske unije

               Poštovani,

               čast mi je pozvati se na pregovore o bilateralnoj trgovini poljoprivrednim proizvodima između Europske unije i Kraljevine Norveške („stranke”) koji su završeni 5. travnja 2017.

               Novi krug pregovora u području trgovine poljoprivrednim proizvodima između Europske komisije i norveške Vlade proveden je na temelju članka 19. Sporazuma o Europskom gospodarskom prostoru („Sporazum o EGP-u”) u cilju daljnje postupne liberalizacije trgovine poljoprivrednim proizvodima između stranaka na povlaštenoj, uzajamnoj i obostrano korisnoj osnovi. Pregovori su provedeni uredno i uz primjereno vođenje računa o razvoju poljoprivrednih politika i situacije obiju stranaka, uključujući razvoj bilateralne trgovine i uvjete trgovine s drugim trgovinskim partnerima.

               Potvrđujem da su rezultati pregovora bili sljedeći:

               1.Norveška se obvezuje odobriti bescarinski pristup proizvodima podrijetlom iz Europske unije, navedenima u Prilogu I. ovom Sporazumu.

               2.Norveška se obvezuje utvrditi carinske kvote za proizvode podrijetlom iz Europske unije, navedene u Prilogu II. ovom Sporazumu.

               3.Europska unija obvezuje se odobriti bescarinski pristup proizvodima podrijetlom iz Norveške, navedenima u Prilogu III. ovom Sporazumu.

               4.Europska unija obvezuje se utvrditi carinske kvote za proizvode podrijetlom iz Norveške, navedene u Prilogu IV. ovom Sporazumu.

               5.Tarifne oznake iz priloga I. do IV. ovom Sporazumu tarifne su oznake koje se primjenjuju na stranke od 1. siječnja 2017.

               6.Provedba mogućeg budućeg sporazuma WTO-a o poljoprivredi neće utjecati na postojeće carinske kvote za uvoz u Norvešku 600 tona svinjskog mesa, 800 tona mesa peradi i 900 tona goveđeg mesa, kako su navedene u Prilogu II. Sporazumu u obliku razmjene pisama između Europske unije i Kraljevine Norveške potpisanom 15. travnja 2011. („Sporazum iz 2011.”). Stoga se briše točka 7. Sporazuma iz 2011.

               7.Kada je riječ o dodatnoj carinskoj kvoti od 1 200 tona sira i skute za uvoz u Norvešku, stranke se slažu da će 700 tona biti stavljeno na dražbu, a na 500 tona primjenjivat će se sustav uvoznih dozvola.

               8.Stranke će nastaviti ulagati napore za konsolidaciju svih bilateralnih koncesija (onih koje su već na snazi i onih koje su utvrđene ovim Sporazumom) u novoj razmjeni pisama, koja bi trebala zamijeniti postojeće bilateralne poljoprivredne sporazume.

               9.Pravila o podrijetlu za potrebe provedbe koncesija iz priloga I. do IV. ovom Sporazumu utvrđene su u Prilogu IV. Sporazumu u obliku razmjene pisama od 2. svibnja 1992. („Sporazum iz 1992.”) Međutim, Prilog II. Protokolu 4. uz Sporazum o EGP-u primjenjivat će se umjesto Dodatka Prilogu IV. Sporazumu iz 1992.

               10.Stranke će osigurati da koncesije koje uzajamno odobre ne budu ugrožene.

               11.Stranke su suglasne osigurati da se carinskim kvotama upravlja tako da se uvoz može redovito obavljati te da se dogovorene količine mogu stvarno uvesti.

               12.Stranke su suglasne razmjenjivati u redovitim razmacima informacije o proizvodima kojima se trguje, upravljanju carinskim kvotama i ponudama cijena te sve korisne informacije o svojim domaćim tržištima i provedbi rezultata ovih pregovora.

               13.Savjetovanja će se održati na zahtjev bilo koje od stranaka u vezi s bilo kojim pitanjem o provedbi rezultata ovih pregovora. Ako dođe do poteškoća u provedbi, ta će se savjetovanja održati što je prije moguće, u cilju donošenja odgovarajućih korektivnih mjera.

               14.Stranke ponovno potvrđuju svoju predanost, u skladu s člankom 19. Sporazuma o EGP-u, daljnjim naporima u cilju ostvarivanja postupne liberalizacije trgovine poljoprivrednim proizvodima. U tu svrhu stranke se slažu da će u roku od dvije godine provesti novo preispitivanje uvjeta trgovine poljoprivrednim proizvodima u cilju istraživanja mogućih koncesija.

               15.U slučaju daljnjeg proširenja Europske unije ugovorne će stranke procijeniti utjecaj na bilateralnu trgovinu radi prilagodbe bilateralnih povlastica na način koji omogućuje nastavak postojećih preferencijalnih trgovinskih tokova između Norveške i zemalja pristupnica.

               Ovaj Sporazum stupa na snagu prvog dana trećeg mjeseca koji slijedi nakon dana polaganja zadnje isprave o odobrenju.

               Bio bih Vam zahvalan kada biste potvrdili suglasnost svoje Vlade s prethodno navedenim.

               Primite izraze mojeg najdubljeg poštovanja.

               Sastavljeno u Bruxellesu

               Za Europsku uniju

               B. Pismo Kraljevine Norveške

               Poštovani,

               čast mi je potvrditi primitak Vašeg pisma od [umetnuti datum pisma] koje glasi kako slijedi:

               „čast mi je pozvati se na pregovore o bilateralnoj trgovini poljoprivrednim proizvodima između Europske unije i Kraljevine Norveške („stranke”) koji su završeni 5. travnja 2017.

               Novi krug pregovora u području trgovine poljoprivrednim proizvodima između Europske komisije i norveške Vlade proveden je na temelju članka 19. Sporazuma o Europskom gospodarskom prostoru („Sporazum o EGP-u”) u cilju daljnje postupne liberalizacije trgovine poljoprivrednim proizvodima između stranaka na povlaštenoj, uzajamnoj i obostrano korisnoj osnovi. Pregovori su provedeni uredno i uz primjereno vođenje računa o razvoju poljoprivrednih politika i situacije obiju stranaka, uključujući razvoj bilateralne trgovine i uvjete trgovine s drugim trgovinskim partnerima.

               Potvrđujem da su rezultati pregovora bili sljedeći:

               1.Norveška se obvezuje odobriti bescarinski pristup proizvodima podrijetlom iz Europske unije, navedenima u Prilogu I. ovom Sporazumu.

               2.Norveška se obvezuje utvrditi carinske kvote za proizvode podrijetlom iz Europske unije, navedene u Prilogu II. ovom Sporazumu.

               3.Europska unija obvezuje se odobriti bescarinski pristup proizvodima podrijetlom iz Norveške, navedenima u Prilogu III. ovom Sporazumu.

               4.Europska unija obvezuje se utvrditi carinske kvote za proizvode podrijetlom iz Norveške, navedene u Prilogu IV. ovom Sporazumu.

               5.Tarifne oznake iz priloga I. do IV. ovom Sporazumu tarifne su oznake koje se primjenjuju na stranke od 1. siječnja 2017.

               6.Provedbom mogućeg budućeg sporazuma WTO-a o poljoprivredi neće se utjecati na postojeće carinske kvote za uvoz u Norvešku 600 tona svinjskog mesa, 800 tona mesa peradi i 900 tona goveđeg mesa , kako su navedene u Prilogu II. Sporazumu u obliku razmjene pisama između Europske unije i Kraljevine Norveške potpisanom 15. travnja 2011. („Sporazum iz 2011.”).  Stoga se briše točka 7. Sporazuma iz 2011.

               7.Kada je riječ o dodatnoj carinskoj kvoti od 1 200 tona sira i skute za uvoz u Norvešku, stranke se slažu da će 700 tona biti stavljeno na dražbu, a na 500 tona primjenjivat će se sustav uvoznih dozvola.

               8.Stranke će nastaviti ulagati napore za konsolidaciju svih bilateralnih koncesija (onih koje su već na snazi i onih koje su utvrđene ovim Sporazumom) u novoj razmjeni pisama, koja bi trebala zamijeniti postojeće bilateralne poljoprivredne sporazume.

               9.Pravila o podrijetlu za potrebe provedbe koncesija iz priloga I. do IV. ovom Sporazumu utvrđene su u Prilogu IV. Sporazumu u obliku razmjene pisama od 2. svibnja 1992. („Sporazum iz 1992.”) Međutim, Prilog II. Protokolu 4. uz Sporazum o EGP-u primjenjivat će se umjesto Dodatka Prilogu IV. Sporazumu iz 1992.

               10.Stranke će osigurati da koncesije koje uzajamno odobre ne budu ugrožene.

               11.Stranke su suglasne osigurati da se carinskim kvotama upravlja tako da se uvoz može redovito obavljati te da se dogovorene količine mogu stvarno uvesti.

               12.Stranke su suglasne razmjenjivati u redovitim razmacima informacije o proizvodima kojima se trguje, upravljanju carinskim kvotama i ponudama cijena te sve korisne informacije o svojim domaćim tržištima i provedbi rezultata ovih pregovora.

               13.Savjetovanja će se održati na zahtjev bilo koje od stranaka u vezi s bilo kojim pitanjem o provedbi rezultata ovih pregovora. Ako dođe do poteškoća u provedbi, ta će se savjetovanja održati što je prije moguće, u cilju donošenja odgovarajućih korektivnih mjera.

               14.Stranke ponovno potvrđuju svoju predanost, u skladu s člankom 19. Sporazuma o EGP-u, daljnjim naporima u cilju ostvarivanja postupne liberalizacije trgovine poljoprivrednim proizvodima. U tu svrhu stranke se slažu da će u roku od dvije godine provesti novo preispitivanje uvjeta trgovine poljoprivrednim proizvodima u cilju istraživanja mogućih koncesija.

               15.U slučaju daljnjeg proširenja Europske unije ugovorne će stranke procijeniti utjecaj na bilateralnu trgovinu radi prilagodbe bilateralnih povlastica na način koji omogućuje nastavak postojećih preferencijalnih trgovinskih tokova između Norveške i zemalja pristupnica.

               Ovaj Sporazum stupa na snagu prvog dana trećeg mjeseca koji slijedi nakon dana polaganja zadnje isprave o odobrenju.”

               Čast mi je potvrditi da je Kraljevina Norveška suglasna sa sadržajem ovog pisma.

               Primite izraze mojeg najdubljeg poštovanja.

               Sastavljeno u Oslu

               Za Kraljevinu Norvešku

    ---documentbreak--- NA ---documentbreak---

               EUROPSKA KOMISIJA
            Bruxelles, 17.10.2017.
            COM(2017) 596 final
            PRILOG

            Prijedlogu ODLUKE VIJEĆA
            o potpisivanju, u ime Europske unije, Sporazuma u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvodeSporazum u obliku razmjene pisama između Europske unije i Kraljevine Norveške u vezi s dodatnim trgovinskim povlasticama za poljoprivredne proizvode postignut na temelju članka 19. Sporazuma o Europskom gospodarskom prostoru

               PRILOG I.

               Bescarinski pristup za uvoz u Norvešku proizvoda podrijetlom iz Europske unije

                        Norveška tarifna oznaka

                        Opis proizvoda

                        01.01.2100

                        Živi konji, magarci, mule i mazge, konji, čistokrvne rasplodne životinje

                        01.01.2902

                        Živi konji, magarci, mule i mazge, ostali konji, težine manje od 133 kg

                        01.01.2908

                        Živi konji, magarci, mule i mazge, ostali konji, ostalo

                        02.07.4300

                        Meso i jestivi klaonički proizvodi, od peradi iz tarifnog broja 01.05, svježi, rashlađeni ili smrznuti, od pataka, masna jetra, svježa ili rashlađena

                        02.07.5300

                        Meso i jestivi klaonički proizvodi, od peradi iz tarifnog broja 01.05, svježi, rashlađeni ili smrznuti, od gusaka, masna jetra, svježa ili rashlađena

                        05.06.9010

                        Kosti i srž rogova, neobrađeni, odmašćeni, jednostavno pripremljeni (ali neoblikovani), obrađeni s kiselinom ili deželatinizirani, prah i otpaci tih proizvoda, ostalo, za prehranu životinja

                        05.11.9911

                        Proizvodi životinjskog podrijetla nespomenuti niti uključeni na drugom mjestu, mrtve životinje iz poglavlja 1 ili 3, neuporabive za prehranu ljudi, ostalo, krv u prahu, neuporabiva za prehranu ljudi, za prehranu životinja

                        05.11.9930

                        Proizvodi životinjskog podrijetla nespomenuti niti uključeni na drugom mjestu, mrtve životinje iz poglavlja 1 ili 3, neuporabive za prehranu ljudi, ostalo, meso i krv, za prehranu životinja

                        05.11.9980

                        Proizvodi životinjskog podrijetla nespomenuti niti uključeni na drugom mjestu, mrtve životinje iz poglavlja 1 ili 3, neuporabive za prehranu ljudi, ostalo, ostalo, za prehranu životinja

                        06.02.1021

                        Ostale žive biljke (uključujući i njihovo korijenje), reznice i cijepovi, micelij gljiva, neukorijenjene reznice i cijepovi, cijepovi za rasadnike i hortikulturne namjene, osim zelenih biljaka od 15. prosinca do 30. travnja, begonije, sve vrste, Campanula isophylla, Eupharboria pulcherrima, Poinsettia pulcherrima, Fuchsia, Hibiscus, Kalanchoe i viseća petunija (Petunia hybrida, Petunia atkinsiana)

                        06.02.1024

                        Ostale žive biljke (uključujući i njihovo korijenje), reznice i cijepovi, micelij gljiva, neukorijenjene reznice i cijepovi, cijepovi za rasadnike i hortikulturne namjene, osim zelenih biljaka od 15. prosinca do 30. travnja, Pelargonium

                        06.02.9032

                        Ostale žive biljke (uključujući i njihovo korijenje), reznice i cijepovi, micelij gljiva, ostalo, s obavijenim korijenjem ili drugom podlogom za razvoj, ostale lončanice ili sadnice, uključujući ukrasno voće i povrće, zelene lončanice od 1. svibnja do 14. prosinca, Asplenium, Begonia x rex-cultorum Chlorophytum, Euonymus japanicus, Fatsia japonica, Aralia sieboldii, Ficus elastica, Monstera, Philodendron scandens, Radermachera, Stereospermum, Syngonium i X-Fatshedera, i kada su uvezene kao dio miješane skupine biljaka

                        ex 07.08.2009(i)

                        Mahunasto povrće, oljušteno ili neoljušteno, svježe ili rashlađeno, grah, svjež ili rashlađen grah (Vigna spp., Phaseolus spp.), osim mahuna, graha metraša, voskastog graha

                        07.09.9930

                        Ostalo povrće, svježe ili rashlađeno, ostalo, ostalo, slatki kukuruz, za prehranu životinja

                        ex 07.10.2209(i)

                        Povrće (nekuhano ili kuhano u pari ili vodi), smrznuto, mahunasto povrće, oljušteno ili neoljušteno, grah (Vigna spp., Phaseolus spp.), osim mahuna, graha metraša, voskastog graha

                        07.11.5100

                        Povrće, privremeno konzervirano (npr. sumporovim dioksidom, u slanoj vodi, u sumpornoj vodi ili drugim otopinama za konzerviranje), ali u tom stanju neprikladno za neposrednu potrošnju, gljive i tartufi, gljive iz roda Agaricus

                        07.11.5900

                        Povrće, privremeno konzervirano (npr. sumporovim dioksidom, u slanoj vodi, u sumpornoj vodi ili drugim otopinama za konzerviranje), ali u tom stanju neprikladno za neposrednu potrošnju, gljive i tartufi, ostalo

                        07.14.3009

                        Manioka, indijska maranta (arrowroot), kaćun (salep), čičoka, slatki krumpir i slični korijeni i gomolji s visokim sadržajem škroba ili inulina, svježi, rashlađeni, smrznuti ili suhi, neovisno o tome jesu li rezani ili u obliku peleta ili ne, srž od sago-drveta, jam (Dioscorea spp.),  ne za prehranu životinja

                        ex07.14.4000(i)

                        Manioka, indijska maranta (arrowroot), kaćun (salep), čičoka, slatki krumpir i slični korijeni i gomolji s visokim sadržajem škroba ili inulina, svježi, rashlađeni, smrznuti ili suhi, neovisno o tome jesu li rezani ili u obliku peleta ili ne, srž od sago-drveta, taro (Colocasia spp.)

                        07.14.5009

                        Manioka, indijska maranta (arrowroot), kaćun (salep), čičoka, slatki krumpir i slični korijeni i gomolji s visokim sadržajem škroba ili inulina, svježi, rashlađeni, smrznuti ili suhi, neovisno o tome jesu li rezani ili u obliku peleta ili ne, srž od sago-drveta, yautia (Xanthosoma spp.), ne za prehranu životinja

                        08.11.2011

                        Voće i orašasti plodovi, nekuhani ili kuhani u pari ili vodi, smrznuti, neovisno o tome sadržavaju li dodani šećer ili druga sladila ili ne, kupine, dud (murva), loganove bobice

                        08.11.2012

                        Voće i orašasti plodovi, nekuhani ili kuhani u pari ili vodi, smrznuti, neovisno o tome sadržavaju li dodani šećer ili druga sladila ili ne, s dodanim šećerom ili drugim sladilima, bijeli ili crveni ribiz

                        08.11.2013

                        Voće i orašasti plodovi, nekuhani ili kuhani u pari ili vodi, smrznuti, neovisno o tome sadržavaju li dodani šećer ili druga sladila ili ne, s dodanim šećerom ili drugim sladilima ogrozd

                        08.11.2092

                        Voće i orašasti plodovi, nekuhani ili kuhani u pari ili vodi, smrznuti, neovisno o tome sadržavaju li dodani šećer ili druga sladila ili ne, ostalo kupine, dud (murva), loganove bobice

                        08.11.2094

                        Voće i orašasti plodovi, nekuhani ili kuhani u pari ili vodi, smrznuti, neovisno o tome sadržavaju li dodani šećer ili druga sladila ili ne, ostalo bijeli ili crveni ribiz

                        08.11.2095

                        Voće i orašasti plodovi, nekuhani ili kuhani u pari ili vodi, smrznuti, neovisno o tome sadržavaju li dodani šećer ili druga sladila ili ne, ostalo ogrozd

                        08.12.1000

                        Voće i orašasti plodovi, privremeno konzervirani (npr. sumpornim dioksidom, u salamuri, u sumpornoj vodi ili drugim otopinama za konzerviranje), ali u tom stanju neprikladni za neposrednu potrošnju, trešnje

                        10.08.5000

                        Heljda, proso i sjeme za ptice, ostale žitarice, kvinoja (Chenopodium quinoa)

                        11.09.0010

                        Pšenični gluten, neovisno je li osušen ili ne, za prehranu životinja

                        12.12.2910

                        Rogači, morske i ostale alge, šećerna repa i šećerna trska, svježi, rashlađeni, smrznuti ili suhi, neovisno o tome jesu li mljeveni ili ne, koštice i jezgre iz koštica od voća i ostali biljni proizvodi (uključujući neprženi korijen cikorije vrste Cichorium intybus sativum) koji se rabe prvenstveno za prehranu ljudi, nespomenuti niti uključeni na drugom mjestu, morske trave i ostale alge ostalo, za prehranu životinja

                        17.02.2010

                        Ostali šećeri, uključujući kemijski čistu laktozu, maltozu, glukozu i fruktozu, u krutom stanju, šećerni sirupi bez dodanih aroma ili bojila, umjetni med, neovisno o tome je li pomiješan s prirodnim medom ili ne, karamel, šećer i sirup od javora, za prehranu životinja

                        20.08.9300

                        Voće, orašasti plodovi i drugi jestivi dijelovi biljaka, drukčije pripremljeni ili konzervirani, neovisno o tome sadržavaju li dodani šećer ili druga sladila ili alkohol ili ne, nespomenuti niti uključeni na drugom mjestu, ostalo, uključujući mješavine, osim onih iz tarifnog podbroja 2008.1900, brusnice (Vaccinium macrocarpon, Vaccinium oxycoccos, Vaccinium vitis-idaea)

                        20.09.8100

                        Voćni sokovi (uključujući mošt od grožđa) i sokovi od povrća, nefermentirani i bez dodanog alkohola, neovisno o tome sadržavaju li dodani šećer ili druga sladila ili ne, sok od ostalog pojedinačnog voća ili povrća, brusnice (Vaccinium macrocarpon, Vaccinium oxycoccos, Vaccinium vitis-idaea)

                        ex 20.09.8999

                        Voćni sokovi (uključujući mošt od grožđa) i sokovi od povrća, nefermentirani i bez dodanog alkohola, neovisno o tome sadržavaju li dodani šećer ili druga sladila ili ne, sok od ostalog pojedinačnog voća ili povrća, ostalo, ostalo, ostalo, sok od borovnice ili koncentrat

                        22.06

                        Druga fermentirana pića (npr. vino od jabuke, vino od kruške, medovina), mješavine fermentiranih pića i mješavine fermentiranih i bezalkoholnih pića, nespomenute niti uključene na drugom mjestu

                        23.03.1012

                        Ostaci od proizvodnje škroba i slični ostaci, rezanci od šećerne repe, otpaci od šećerne trske i ostali otpaci od proizvodnje šećera, talozi i otpaci iz pivovara i destilerija, neovisno jesu li u obliku peleta ili ne, ostaci od proizvodnje škroba i slični ostaci, za prehranu životinja, od krumpira.

               ---------------------------------------

               (i) Ti se proizvodi uvoze bez carine. Usprkos tome, Norveška zadržava pravo uvođenja carine ako se proizvodi uvoze za prehranu životinja.

    ---documentbreak--- NA ---documentbreak--- NA ---documentbreak---

               EUROPSKA KOMISIJA
            Bruxelles, 17.10.2017.
            COM(2017) 596 final
            PRILOG

            PrijedloguODLUKE VIJEĆA
            o potpisivanju, u ime Europske unije, Sporazuma u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvodeSporazum u obliku razmjene pisama između Europske unije i Kraljevine Norveške u vezi s dodatnim trgovinskim povlasticama za poljoprivredne proizvode postignut na temelju članka 19. Sporazuma o Europskom gospodarskom prostoru

               Prilog II.

               Carinske kvote za uvoz u Norvešku proizvoda podrijetlom iz Europske unije

                        Norveška tarifna oznaka

                        Opis proizvoda

                        Konsolidirane carinske kvote (godišnja količina u tonama)

                        Od toga dodatne kvote(
                           1
                        )

                        Carinska stopa u okviru kvote (NOK/kg)

                        02.01.1000

                        02.01.2001

                        02.01.2002

                        02.01.2003

                        02.01.2004

                        02.02.1000

                        02.02.2001

                        02.02.2002

                        02.02.2003

                        02.02.2004

                        Meso od životinja vrste goveda, svježe ili rashlađeno

                        trupovi i polovice

                        „kompenzirane” četvrtine, tj. prednje i stražnje četvrtine iste životinje, istodobno predstavljene

                        ostale prednje četvrtine

                        ostale stražnje četvrtine

                        tzv. „pistola”rez

                        Meso od životinja vrste goveda, smrznuto

                        trupovi i polovice

                        „kompenzirane” četvrtine, tj. prednje i stražnje četvrtine iste životinje, istodobno predstavljene

                        ostale prednje četvrtine

                        ostale stražnje četvrtine

                        tzv. „pistola”rez

                        2500

                        1600

                        0

                        02.03.1904

                        Svinjsko meso, svježe, rashlađeno ili smrznuto

                        prsa s potrbušinom (potrbušina) i njezini komadi, s kostima.

                        300(
                           2
                        )

                        300(2)

                        15

                        02.07.1100

                        02.07.1200

                        02.07.2400

                        02.07.2500

                        Meso i jestivi klaonički proizvodi, od peradi iz tarifnog broja 01.05, svježi, rashlađeni ili smrznuti

                        od kokoši vrste Gallus domesticus,

                        neizrezano na komade, svježe ili rashlađeno

                        neizrezano na komade, smrznuto

                        od purana,

                        neizrezano na komade, svježe ili rashlađeno

                        neizrezano na komade, smrznuto

                        950

                        150

                        0

                        02.07.4401

                        od pataka, svježe ili rashlađeno,

                        prsa i komadi od njih

                        200

                        100

                        30

                        02.10.1101

                        02.10.1109

                        02.10.1900

                        Meso i jestivi mesni klaonički proizvodi, soljeni, u salamuri, sušeni ili dimljeni, jestivo brašno i krupica od mesa ili od klaoničkih proizvoda

                        svinjsko meso, šunke, plećke i komadi od njih, s kostima,

                        s masenim udjelom kostiju 15 % ili većim

                        ostalo (s manje od 15 % kostiju)

                        ostalo (osim šunki, plećki i komada od njih ili prsa s potrbušinom i komada od njih, s kostima)

                        600(
                           3
                        )

                        200(3)

                        0

                        04.06

                        Sir i skuta

                        8400

                        1200

                        0

                        ex 06.02.9043(
                           4
                        )

                        06.02.9044

                        Ostale žive biljke (uključujući i njihovo korijenje), reznice i cijepovi, micelij gljiva

                        ostalo, lončanice ili sadnice, u cvatu,

                        20 milijuna NOK

                        12 milijuna NOK

                        0

                        06.02.9031

                        Zelene lončanice od 1. svibnja do 14.  prosinca(
                           5
                        )

                        7 milijuna NOK

                        3 milijuna NOK

                        0

                        07.05.1112

                        07.05.1119

                        Zelena salata (Lactuca sativa), radič i endivija (Cichorium spp.), svježi ili rashlađeni

                        ledenka ili ledena salata,

                        od 1. ožujka do 31. svibnja,

                        cijela

                        ostalo

                        500(
                           6
                        )

                        100(6)

                        0

                        10.05.9010

                        Kukuruz

                        za prehranu životinja

                        15000

                        5000

                        0

                        16.01.0000

                        Kobasice i slični proizvodi, od mesa, mesnih klaoničkih proizvoda ili krvi, prehrambeni proizvodi na osnovi tih proizvoda

                        600

                        200

                        0

                     (1)
                  ()Za razdoblje od 1. siječnja do 31. prosinca i tijekom prve godine primjene Sporazuma, razmjerno, ako je potrebno. Dodatne kvote koje treba dodati postojećim kvotama dogovorenima na temelju prethodnih sporazuma između EU-a i Norveške.

                     (2)
                  ()U razdoblju od 1. prosinca do 31. prosinca

                     (3)
                  ()Količina se odnosi na uvoz šunke s kostima. Za uvoz šunke bez kostiju upotrebljava se faktor konverzije 1,15.

                     (4)
                  ()Osim sljedećih biljaka: Argyranthemum frutescens, Chrsanthemum frutescens, Begonia x hiemalis, Begonia elatior, Campanula, Dendranthema x grandiflora, Chrysanthemum x morifolium, Euphorbia pulcherrima, Poinsettia pulcherrima, Hibiscus, Kalanchoe, Pelargonium, Primula i Saintpaulia.

                     (5)
                  ()Obuhvaćene su sljedeće biljke: Condiaeum, Croton, Dieffenbachia, Epipremnum, Scindapsus aureum, Hedera, Nephrolepis, Peperomia obtusifolia, Peperomia rotundifolia, Schefflera, Soleirolia i Helxine, i kada su uvezene kao dio miješane skupine biljaka.

                     (6)
                  ()Kriteriji krajnjeg korisnika: prerađivačka industrija.

    ---documentbreak--- NA ---documentbreak--- NA ---documentbreak--- NA ---documentbreak---

               EUROPSKA KOMISIJA
            Bruxelles, 17.10.2017.
            COM(2017) 596 final
            PRILOG

            Prijedlogu ODLUKE VIJEĆA
            o potpisivanju, u ime Europske unije, Sporazuma u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvodeSporazum u obliku razmjene pisama između Europske unije i Kraljevine Norveške u vezi s dodatnim trgovinskim povlasticama za poljoprivredne proizvode postignut na temelju članka 19. Sporazuma o Europskom gospodarskom prostoru

               PRILOG III.

               Bescarinski pristup za uvoz u Europsku uniju proizvoda podrijetlom iz Norveške

                        Oznaka KN

                        Naziv iz kombinirane nomenklature

                        0101 21 00

                        Živi konji, čistokrvne rasplodne životinje

                        0101 29 10

                        Živi konji, osim čistokrvnih rasplodnih životinja, za klanje

                        0101 29 90

                        Živi konji, osim čistokrvnih rasplodnih životinja, osim za klanje

                        0207 43 00

                        Masna jetra od pataka, svježa ili rashlađena

                        0207 53 00

                        Masna jetra od gusaka, svježa ili rashlađena

                        ex 0506 90 00

                        Kosti i srž rogova, njihov prah i otpaci, neobrađeni, odmašćeni, deželatinizirani ili jednostavno pripremljeni (osim koštanih tkiva i kostiju obrađenih kiselinom ili oblikovanih), za prehranu životinja

                        ex 0511 99 85

                        Krv u prahu za prehranu životinja, neuporabiva za prehranu ljudi

                        ex 0511 99 85

                        Meso i krv za prehranu životinja, neuporabivi za prehranu ljudi

                        ex 0511 99 85

                        Ostali proizvodi životinjskog podrijetla za prehranu životinja, nespomenuti niti uključeni na drugom mjestu, neuporabivi za prehranu ljudi (osim proizvoda od riba ili rakova, mekušaca ili ostalih vodenih beskralježnjaka, mrtvih životinja iz poglavlja 3, krvi, mesa, prirodnih spužvi životinjskog podrijetla, sperme bikova)

                        ex 0602 10 90

                        Neukorijenjene reznice svih vrsta biljaka Begonia, Campanula isophylla, Euphorbia pulcherrima, Poinsettia pulcherrima, Fuchsia, Hibiscus, Kalanchoe i visećih petunija (Petunia hybrida, Petunia atkinsiana) za rasadnike i hortikulturne namjene, [osim zelenih biljaka od 15. prosinca do 30. travnja]

                        ex 0602 10 90

                        Neukorijenjene reznice biljke Pelargonium za rasadnike ili hortikulturne namjene [osim zelenih biljaka od 15. prosinca do 30. travnja]

                        ex 0602 90 99

                        Asplenium, Begonia x rex-cultorum, Chlorophytum, Euonymus japanicus, Fatsia japonica, Aralia sieboldii, Ficus elastica, Monstera, Philodendron scandens, Radermachera, Stereospermum, Syngonium i XFatshedera, predstavljene kao zelene lončanice od 1. svibnja do 14. prosinca

                        ex 0708 20 00

                        Grah (Vigna spp., Phaseolus spp.), oljušten ili neoljušten, svjež ili rashlađen, osim graha mahunara, graha metraša, voskastog graha

                        ex 0709 99 60

                        Kukuruz šećerac za prehranu životinja, svjež ili rashlađen

                        ex 0710 22 00

                        Grah (Vigna spp., Phaseolus spp.), nekuhan ili kuhan u pari ili vodi, smrznut, osim graha mahunara, graha metraša, voskastog graha

                        0711 51 00

                        Gljive iz roda Agaricus, privremeno konzervirane, ali u tom stanju neprikladne za neposrednu potrošnju

                        0711 59 00

                        Gljive (osim iz roda Agaricus) i tartufi privremeno konzervirani, ali u tom stanju neprikladni za neposrednu potrošnju

                        ex 0714 30 00

                        Jam (Dioscorea spp.), ne za prehranu životinja, svjež, rashlađen, smrznut ili suh, neovisno je li rezan ili u obliku peleta ili ne

                        ex 0714 40 00

                        Taro (Colocasia spp.) , ne za prehranu životinja, svjež, rashlađen, smrznut ili suh, neovisno je li rezan ili u obliku peleta ili ne

                        ex 0714 50 00

                        Yautia (Xanthosoma spp.) , ne za prehranu životinja, svježa, rashlađena, smrznuta ili suha, neovisno je li rezana ili u obliku peleta ili ne

                        ex 0811 20 11

                        Kupine, dud (murva), loganove bobice, bijeli ili crveni ribiz i ogrozd, nekuhani ili kuhani u pari ili vodi, smrznuti, s dodanim šećerom i drugim sladilima, s masenim udjelom šećera većim od 13 %

                        ex 0811 20 19

                        Kupine, dud (murva), loganove bobice, bijeli ili crveni ribiz i ogrozd, nekuhani ili kuhani u pari ili vodi, smrznuti, s dodanim šećerom i drugim sladilima, s masenim udjelom šećera ne većim od 13 %

                        0811 20 51

                        Crveni ribiz, nekuhan ili kuhan u pari ili vodi, smrznut, bez dodanog šećera ili drugih sladila

                        0811 20 59

                        Kupine i dud (murva), nekuhani ili kuhani u pari ili vodi, smrznuti, bez dodanog šećera ili drugih sladila

                        ex 0811 20 90

                        Loganove bobice, bijeli ribiz i ogrozd, nekuhani ili kuhani u pari ili vodi, smrznuti, bez dodanog šećera ili drugih sladila

                        0812 10 00

                        Trešnje, privremeno konzervirane, ali u tom stanju neprikladne za neposrednu potrošnju

                        1008 50 00

                        Kvinoa (peruanska riža) (Chenopodium quinoa)

                        ex 1109 00 00

                        Pšenični gluten za prehranu životinja, neovisno je li osušen ili ne

                        ex 1212 29 00

                        Morske i ostale alge za prehranu životinja, svježe, rashlađene, smrznute ili suhe, neovisno jesu li mljevene ili ne

                        ex 1702 20 10

                        Šećer od javora u krutom stanju, s dodanim aromama ili tvarima za bojenje, za prehranu životinja

                        ex 1702 20 90

                        Šećer od javora (osim u krutom stanju, s dodanim aromama ili tvarima za bojenje) i sirup od javora, za prehranu životinja

                        2008 93

                        Brusnice (Vaccinium macrocarpon, Vaccinium oxycoccos, Vaccinium vitis-idaea), drukčije pripremljene ili konzervirane, neovisno sadrže li dodani šećer ili druga sladila ili alkohol ili ne

                        2009 81

                        Sok od brusnice (Vaccinium macrocarpon, Vaccinium oxycoccos, Vaccinium vitisidaea), nefermentiran i bez dodanog alkohola, neovisno sadrži li dodani šećer ili druga sladila ili ne

                        ex 2009 89

                        Sok od borovnice ili koncentrat, nefermentiran i bez dodanog alkohola, neovisno sadrži li dodani šećer ili druga sladila ili ne

                        2206

                        Ostala fermentirana pića (npr. jabukovača, kruškovača, medovina, saké), mješavine fermentiranih pića i mješavine fermentiranih i bezalkoholnih pića, nespomenute niti uključene na drugom mjestu

                        ex 2303 10 90

                        Ostaci od proizvodnje škroba i slični ostaci od krumpira, za prehranu životinja

                        2302 50

                        Posije i ostali ostaci, neovisno jesu li u obliku peleta ili ne, dobiveni prosijavanjem, mljevenjem ili drugom obradom žitarica ili mahunarki:

                        - od mahunarki

                        ex 2309 90 31

                        Pripravci koje se rabi za prehranu životinja, bez sadržaja škroba ili s masenim udjelom škroba 10 % ili manjim, bez sadržaja mliječnih proizvoda ili s masenim udjelom mliječnih proizvoda manjim od 10 %, osim hrane za pse ili mačke, pripremljene u pakiranja za pojedinačnu prodaju i osim hrane za ribe.

    ---documentbreak--- NA ---documentbreak--- NA ---documentbreak--- NA ---documentbreak--- NA ---documentbreak---

               EUROPSKA KOMISIJA
            Bruxelles, 17.10.2017.
            COM(2017) 596 final
            PRILOG

            Prijedlogu ODLUKE VIJEĆA
            o potpisivanju, u ime Europske unije, Sporazuma u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvodeSporazum u obliku razmjene pisama između Europske unije i Kraljevine Norveške u vezi s dodatnim trgovinskim povlasticama za poljoprivredne proizvode postignut na temelju članka 19. Sporazuma o Europskom gospodarskom prostoru

               PRILOG IV.

               Carinske kvote za uvoz u Europsku uniju proizvoda podrijetlom iz Norveške

                        Oznaka KN

                        Naziv iz kombinirane nomenklature

                        Konsolidirane carinske kvote (godišnja količina u tonama)

                        Od toga dodatne kvote(
                           1
                        )

                        Carinska stopa u okviru kvote (EUR/kg)

                        0207 14 30

                        Meso i jestivi klaonički proizvodi, od peradi iz tarifnog broja 0105, svježi, rashlađeni ili smrznuti:

                        od kokoši vrste Gallus domesticus,

                        komadi s kostima, smrznuti

                        cijela krila, sa ili bez vrhova

                        550

                        550

                        0

                        0207 14 70

                        Meso i jestivi klaonički proizvodi, od peradi iz tarifnog broja 0105, svježi, rashlađeni ili smrznuti:

                        od kokoši vrste Gallus domesticus,

                        ostali komadi s kostima, smrznuti

                        150

                        150

                        0

                        0204

                        0210

                        Ovčje ili kozje meso, svježe, rashlađeno ili smrznuto

                        Meso i jestivi mesni klaonički proizvodi, soljeni, u salamuri, sušeni ili dimljeni, jestivo brašno i krupica od mesa ili od klaoničkih proizvoda

                        500

                        0

                        0

                        0404 10

                        Sirutka i modificirana sirutka, neovisno je li koncentrirana ili sadrži dodani šećer ili druga sladila ili ne

                        1250

                        1250

                        0

                        0404 10 02

                        Surutka i modificirana surutka, u prahu, granulama i drugim krutim oblicima, bez dodanog šećera ili drugih sladila, s masenim udjelom bjelančevina („sadržaj dušika x 6,38”) <= 15 % i s masenim udjelom masti < 1,5 %

                        3150

                        3150

                        0

                        0603 19 70

                        Rezano cvijeće i cvjetni pupoljci vrsta prikladnih za bukete ili za ukras, svježi, osim ruža, karanfila, orhideja, krizantema, ljiljana (Lilium spp.), gladiola i ranunkula

                        500 000

                        EUR

                        500 000 EUR

                        0

                        1602

                        Ostali pripremljeni ili konzervirani proizvodi od mesa, mesnih klaoničkih proizvoda ili krvi

                        300

                        300

                        0

                        2005 20 20

                        Krumpir, u tankim ploškama, pržen ili pečen, neovisno je li soljen ili začinjen ili ne, u hermetički zatvorenim pakiranjima, prikladan za neposrednu potrošnju

                        350

                        150

                        0

                        2309 90 96

                        Pripravci koje se rabi za prehranu životinja, ostalo

                        200

                        200

                        0

                        3502 20

                        Albumini (uključujući koncentrate dviju ili više bjelančevina sirutke, s masenim udjelom bjelančevina sirutke većim od 80 %, računano na suhu tvar), albuminati i ostali albuminski derivati:

                        - albumin iz mlijeka, uključujući koncentrate što sadrže dvije ili više bjelančevine sirutke

                        500

                        500

                        0

                     (1)
                  ()Za razdoblje od 1. siječnja do 31. prosinca i tijekom prve godine primjene Sporazuma, razmjerno, ako je potrebno. Dodatne kvotama koje treba dodati postojećim kvotama dogovorenima na temelju prethodnih sporazuma između EU-a i Norveške.


               EUROPSKA KOMISIJA
            Bruxelles, 3.7.2017.
            COM(2017) 359 final
            2017/0149(NLE)
            Prijedlog
            ODLUKE VIJEĆA
            o ovlašćivanju Hrvatske, Nizozemske, Portugala i Rumunjske da u interesu Europske unije prihvate pristup San Marina Haškoj konvenciji o građanskopravnim aspektima međunarodne otmice djece iz 1980.

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Cilj je Haške konvencije o građanskopravnim aspektima međunarodne otmice djece od 25. listopada 1980. (dalje u tekstu „Konvencija iz 1980.”), koju je dosad ratificiralo 97 zemalja, među kojima i sve države članice EU-a, obnoviti status quo osiguravajući što hitniji povratak nezakonito odvedene ili zadržane djece s pomoću sustava suradnje između središnjih tijela koja su imenovale njezine ugovorne stranke.

                  Budući da je sprječavanje otmice djece važan dio politike EU-a za promicanje prava djeteta, Europska unija aktivno radi na međunarodnoj razini na unaprjeđenju primjene Konvencije iz 1980. i potiče treće zemlje da joj pristupe.

                  San Marino je 14. prosinca 2006. položio instrument pristupa Konvenciji iz 1980. Haška konvencija iz 1980. stupila je na snagu za San Marino 1. ožujka 2007.

                  Konvencija iz 1980. između San Marina i velike većine država članica EU-a (23) već je na snazi. Samo Hrvatska, Danska, Nizozemska, Portugal i Rumunjska još nisu prihvatili pristup San Marina Konvenciji.

                  Člankom 38. stavkom 4. Konvencije iz 1980. propisano je da se ona primjenjuje između države pristupnice i onih država ugovornica koje budu izjavile da prihvaćaju pristup.

                  Isključivu nadležnost EU-a za pitanja prihvaćanja pristupa treće zemlje Konvenciji iz 1980. potvrdio je Sud Europske unije, s kojim se savjetovalo na inicijativu Komisije.

                  U mišljenju 1/13 od 14. listopada 2014. Sud Europske unije izjavio je da je prihvat pristupa treće države Haškoj konvenciji o građanskopravnim aspektima međunarodne otmice djece iz 1980. u isključivoj nadležnosti Europske unije.

                  Sud je ustrajao na potrebi za ujednačenošću o tom pitanju na razini EU-a kako bi se izbjegla varijabilna geometrija među državama članicama.

                  Budući da je pitanje međunarodne otmice djece u isključivoj vanjskoj nadležnosti Europske unije, odluka o tome hoće li se prihvatiti pristup San Marina donosi se na razini EU-a u obliku Odluke Vijeća. Države članice koje još nisu prihvatile pristup San Marina stoga bi trebale položiti svoje izjave o prihvatu u interesu Europske unije.

                  Prihvaćanjem Hrvatske, Nizozemske, Portugala i Rumunjske Konvencija iz 1980. postala bi primjenjiva između San Marina i svih država članica EU-a osim Danske.

               •Dosljednost s postojećim odredbama politike u određenom području

                  Kada je riječ o otmici djeteta koju je počinio roditelj, Haška konvencija iz 1980. međunarodna je inačica Uredbe Vijeća br. 2201/2003 (poznate kao Uredba Bruxelles II.a), koja je temelj pravosudne suradnje EU-a u bračnim sporovima i u stvarima povezanima s roditeljskom odgovornošću
                     1
                  .

                  Jedan je od glavnih ciljeva Uredbe spriječiti otmice djece između država članica uspostavom postupaka za osiguravanje što hitnijeg povratka djeteta u državu članicu u kojoj ono ima uobičajeno boravište. U tu svrhu u članak 11. Uredbe Bruxelles II.a uključen je postupak propisan u Haškoj konvenciji iz 1980. koji se nadopunjuje pojašnjavanjem nekih aspekata, posebno u pogledu saslušanja djeteta, roka za donošenje odluke nakon podnošenja zahtjeva za predaju i razloga da se dijete ne preda. Njome se uvode i odredbe kojima se uređuje postupak u slučaju oprečnih odluka o tome treba li ili ne treba predati dijete donesenih u različitim državama članicama.

                  Na međunarodnoj razini Europska unija podupire pristup trećih zemalja Konvenciji iz 1980. kako bi se njezine države članice mogle osloniti na zajednički pravni okvir za rješavanje slučajeva međunarodne otmice djece.

                  Od lipnja 2015. do prosinca 2016. već je doneseno deset odluka Vijeća u cilju prihvaćanja pristupa deset trećih zemalja (Maroka, Singapura, Ruske Federacije, Albanije, Andore, Sejšela, Armenije, Južne Koreje, Kazahstana i Perua) Haškoj konvenciji o građanskopravnim aspektima međunarodne otmice djece iz 1980.
                     2
                  .

               •Dosljednost u odnosu na druge politike Unije

                  Ovaj Prijedlog jasno je povezan s općim ciljem zaštite prava djeteta iz članka 3. Ugovora o Europskoj uniji. Sustav Haške konvencije iz 1980. osmišljen je u cilju zaštite djeteta od štetnih učinaka otmice koju je počinio roditelj te kako bi se osiguralo da dijete može održati kontakte s oba roditelja, primjerice osiguravanjem učinkovitog ostvarivanja prava na kontakt.

                  Vrijedi spomenuti i povezanost s promicanjem uporabe mirenja u rješavanju prekograničnih obiteljskih sporova. Direktiva o nekim aspektima mirenja u građanskim i trgovačkim stvarima
                     3
                   primjenjuje se, među ostalim, na obiteljsko pravo unutar zajedničkog europskog pravosudnog prostora. Haškom konvencijom iz 1980. također se potiče sporazumno rješavanje obiteljskih sporova. Jedan od vodiča o dobroj praksi u skladu s Haškom konvencijom iz 1980. koji je objavila Haška konferencija o međunarodnom privatnom pravu posvećen je uporabi mirenja za rješavanje međunarodnih obiteljskih sporova u vezi s djecom koja su obuhvaćena područjem primjene Konvencije. Na inicijativu Europske komisije taj Vodič preveden je na sve jezike EU-a, osim na engleski i francuski, te na arapski u cilju poticanja dijaloga s državama koje još nisu ratificirale Konvenciju te kako bi se pridonijelo pronalaženju konkretnih načina za rješavanje problema međunarodne otmice djece sa zemljama koje ju nisu ratificirale
                     4
                  .

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Budući da se Odluka odnosi na međunarodni sporazum, primjenjiva pravna osnova je članak 218. Ugovora o funkcioniranju Europske unije zajedno s člankom 81. stavkom 3. Vijeće odlučuje jednoglasno, nakon savjetovanja s Europskim parlamentom.

                  Ujedinjena Kraljevina i Irska obvezane su Uredbom (EU) br. 2201/2003 i stoga sudjeluju u donošenju i primjeni ove Odluke.

                  U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje.

               •Proporcionalnost

                  Ovaj Prijedlog oblikovan je po uzoru na već donesene odluke Vijeća na istu temu i ne prelazi ono što je nužno za postizanje cilja usklađenog djelovanja EU-a u pitanju međunarodne otmice djece osiguravanjem da sve države članice EU-a u utvrđenom roku prihvate pristup San Marina Haškoj konvenciji iz 1980.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Savjetovanja s dionicima

                  Nakon savjetovanja s Komisijom o svojoj volji da prihvate pristup San Marina Konvenciji iz 1980. Hrvatska, Nizozemska, Portugal i Rumunjska dali su povoljno mišljenje.

                  U raspravama na sastanku stručnjaka od 24. travnja 2017. pokazalo se da u ovoj fazi države članice nemaju prigovora na to da Hrvatska, Nizozemska, Portugal i Rumunjska prihvate pristup San Marina Konvenciji iz 1980.

               •Prikupljanje i primjena stručnih znanja

                  Budući da je Konvencija već na snazi u 23 države članice, Komisija i stručnjaci država članica smatrali su da stoga nije potrebna posebna procjena situacije u predmetnoj trećoj zemlji.

                  Stručnjaci država članica nisu izvijestili o problemima s primjenom Konvencije iz 1980. u pogledu San Marina.

               •Procjena učinka

                  Kao i u slučaju deset odluka Vijeća o prihvatu pristupa određenih trećih zemalja Haškoj konvenciji iz 1980. koje su već donesene 2015. i 2016., s obzirom na prirodu ovog zakonodavnog akta nije potrebna procjena učinka ovog Prijedloga. U svakom slučaju, posebna procjena situacije u San Marinu smatrala se suvišnom s obzirom na to da je Konvencija već na snazi s 23 države članice EU-a te s obzirom na to da su Hrvatska, Nizozemska, Portugal i Rumunjska voljni prihvatiti pristupanje San Marina.

                  4.
                        UTJECAJ NA PRORAČUN

                  Predložena Odluka nema utjecaja na proračun.

               5.OSTALI DIJELOVI

               Planovi provedbe i mehanizmi praćenja, evaluacije i izvješćivanja

                  Budući da se prijedlog odnosi samo na ovlašćivanje Hrvatske, Nizozemske, Portugala i Rumunjske da prihvate pristup San Marina Konvenciji iz 1980., praćenje njegove provedbe ograničeno je na to poštuju li države članice tekst izjave te rok za njezino polaganje i rok za obavješćivanje Komisije o njezinu polaganju, kako je utvrđeno u Odluci Vijeća.

               2017/0149 (NLE)

               Prijedlog

               ODLUKE VIJEĆA

               o ovlašćivanju Hrvatske, Nizozemske, Portugala i Rumunjske da u interesu Europske unije prihvate pristup San Marina Haškoj konvenciji o građanskopravnim aspektima međunarodne otmice djece iz 1980.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 81. stavak 3. u vezi s člankom 218.,

               uzimajući u obzir prijedlog Europske komisije,

               uzimajući u obzir mišljenje Europskog parlamenta
                  5
               ,

               budući da:

               (1)
                     Europska unija postavila je za jedan od svojih ciljeva promicanje zaštite prava djeteta, kako je navedeno u članku 3. Ugovora o Europskoj uniji. Mjere za zaštitu djece od nezakonitog odvođenja ili zadržavanja ključan su dio te politike.

               (2)
                     Vijeće je donijelo Uredbu (EZ) br. 2201/2003
                  6
                („Uredba Bruxelles II.a”), čiji je cilj zaštititi djecu od štetnih učinaka njihova nezakonitog odvođenja ili zadržavanja te utvrditi postupke kojima bi se jamčila njihova što hitnija predaja u državu njihova uobičajenog boravišta, kao i osigurati zaštitu prava na kontakt s djetetom i prava na roditeljsku skrb.

               (3)
                     Uredbom Bruxelles II.a dopunjuje se i učvršćuje Haška konvencija o građanskopravnim aspektima međunarodne otmice djece od 25. listopada 1980. („Haška konvencija iz 1980.”), kojom se na međunarodnoj razini utvrđuje sustav obveza i suradnje među državama ugovornicama te između središnjih tijela i kojom se nastoji osigurati što hitnija predaja nezakonito odvedene ili zadržane djece.

               (4)
                     Sve države članice Unije stranke su Haške konvencije iz 1980.

               (5)
                     Unija potiče treće zemlje da pristupe Haškoj konvenciji iz 1980. i podupire ispravnu provedbu Haške konvencije iz 1980. sudjelovanjem zajedno s državama članicama, među ostalim, u posebnim komisijama koje se redovno organiziraju u okviru Haške konferencije o međunarodnom privatnom pravu.

               (6)
                     Zajednički pravni okvir koji se primjenjuje na odnose između država članica Unije i trećih zemalja mogao bi biti najbolje rješenje za osjetljive slučajeve međunarodne otmice djece.

               (7)
                     U Haškoj konvenciji iz 1980. propisano je da se ona primjenjuje između države pristupnice i onih država ugovornica koje izjave da prihvaćaju njezin pristup.

               (8)
                     Haškom konvencijom iz 1980. ne dopušta se organizacijama za regionalnu gospodarsku integraciju kao što je Unija da postanu njezina stranka. Stoga Unija ne može pristupiti Konvenciji niti može položiti izjavu o prihvatu države pristupnice.

               (9)
                     Na temelju Mišljenja 1/13 Suda Europske unije, izjave o prihvatu u skladu s Haškom konvencijom iz 1980. potpadaju pod isključivu vanjsku nadležnost Unije.

               (10)
                     San Marino je 14. prosinca 2006. položio instrument pristupa Haškoj konvenciji iz 1980. Haška konvencija iz 1980. stupila je na snagu za San Marino 1. ožujka 2007.

               (11)
                     Sve predmetne države članice osim Hrvatske, Danske, Nizozemske, Portugala i Rumunjske već su prihvatile pristup San Marina Haškoj konvenciji iz 1980. Na temelju procjene situacije u San Marinu donesen je zaključak da Hrvatska, Nizozemska, Portugal i Rumunjska mogu prihvatiti, u interesu Unije, pristup San Marina prema uvjetima iz Haške konvencije iz 1980.

               (12)
                     Hrvatska, Nizozemska, Portugal i Rumunjska stoga bi trebali biti ovlašteni položiti svoje izjave o prihvatu pristupa San Marina u interesu Unije u skladu s uvjetima utvrđenima ovom Odlukom. Druge države članice Unije koje su već prihvatile pristup San Marina Haškoj konvenciji iz 1980. ne bi trebale položiti novu izjavu o prihvatu jer postojeće izjave ostaju valjane u skladu s međunarodnim javnim pravom.

               (13)
                     Uredba Bruxelles II.a obvezujuća je za Ujedinjenu Kraljevinu i Irsku te one stoga sudjeluju u donošenju i primjeni ove Odluke.

               (14)
                     U skladu s člancima 1. i 2. Protokola br. 22 o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te je ona ne obvezuje niti se na nju primjenjuje,

               DONIJELO JE OVU ODLUKU:

               Članak 1.

               1.
                     Hrvatska, Nizozemska, Portugal i Rumunjska ovlašćuju se da prihvate pristup San Marina Haškoj konvenciji o građanskopravnim aspektima međunarodne otmice djece od 25. listopada 1980. („Haška konvencija iz 1980.”) u interesu Unije.

               2.
                     Države članice navedene u stavku 1. stoga najkasnije do … [dvanaest mjeseci od datuma donošenja ove Odluke] polažu izjavu o prihvatu pristupa San Marina Haškoj konvenciji iz 1980. u interesu Unije koja glasi:

               „[Puno ime DRŽAVE ČLANICE] izjavljuje da prihvaća pristup San Marina Haškoj konvenciji o građanskopravnim aspektima međunarodne otmice djece od 25. listopada 1980. u skladu s Odlukom Vijeća (EU) 2017/... *”.

                  73.
                     Države članice navedene u stavku 1. obavješćuju Vijeće i Komisiju o polaganju svoje izjave o prihvatu pristupa San Marina te priopćuju Komisiji tekst izjave u roku od dva mjeseca od njezina polaganja.

               Članak 2.

               One države članice koje su položile svoje izjave o prihvatu pristupa San Marina Haškoj konvenciji iz 1980. prije datuma donošenja ove Odluke ne polažu nove izjave.

               Članak 3.

               Ova Odluka stupa na snagu sljedećeg dana od dana objave u Službenom listu Europske unije.

               Članak 4.

               Ova je Odluka upućena Hrvatskoj, Nizozemskoj, Portugalu i Rumunjskoj.

               Sastavljeno u …

                  Za Vijeće

                  Predsjednik

                     (1)
                  SL L 338, 23.12.2003., str. 31.

                     (2)
                  Već je doneseno deset odluka Vijeća kojima se države članice ovlašćuju prihvatiti pristup Andore (odluka Vijeća 2015/1023 donesena 15. lipnja 2015.), Sejšela (odluka Vijeća 2015/2354 donesena 10. prosinca 2015.), Rusije (odluka Vijeća 2015/2355 donesena 10. prosinca 2015.), Albanije (odluka Vijeća 2015/2356 donesena 10. prosinca 2015.), Singapura (odluka Vijeća 2015/1024 donesena 15. lipnja 2015.), Maroka (odluka Vijeća 2015/2357 donesena 10. prosinca 2015.), Armenije (odluka Vijeća 2015/2358 donesena 10. prosinca 2015.), Južne Koreje (odluka Vijeća 2016/2313 donesena 8. prosinca 2016.), Kazahstana (odluka Vijeća 2016/2311 donesena 8. prosinca 2016.) i Perua (odluka Vijeća 2016/2312 donesena 8. prosinca 2016.) Konvenciji iz 1980.

                     (3)
                  Direktiva 2008/52/EZ Europskog parlamenta i Vijeća od 21. svibnja 2008. o nekim aspektima mirenja u građanskim i trgovačkim stvarima (SL L 136 od 24. svibnja 2008., str. 3.).

                     (4)

                     https://www.hcch.net/en/publications-and-studies/details4/?pid=5568&dtid=3

                     (5)
                  SL C […], […], str. […].

                     (6)
                  Uredba Vijeća (EZ) br. 2201/2003 od 27. studenoga 2003. o nadležnosti, priznavanju i izvršenju sudskih odluka u bračnim sporovima i u stvarima povezanim s roditeljskom odgovornošću te o stavljanju izvan snage Uredbe (EZ) br. 1347/2000 (SL L 338, 23.12.2003., str. 1.).

                     (7)
                  SL: molimo umetnuti broj ove Odluke.


               EUROPSKA KOMISIJA
            Bruxelles, 30.5.2017.
            COM(2017) 271 final
            Prijedlog
            ODLUKE EUROPSKOG PARLAMENTA I VIJEĆA
            o mobilizaciji instrumenta fleksibilnosti za financiranje hitnih proračunskih mjera za suočavanje s postojećim izazovima migracija, priljeva izbjeglica i sigurnosnih prijetnji

               OBRAZLOŽENJE

               Uredbom Vijeća (EU, EURATOM) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020.
                  1
                omogućuje se mobilizacija instrumenta fleksibilnosti radi financiranja jasno utvrđenih rashoda koji se nisu mogli financirati unutar gornjih granica raspoloživih za jedan ili više naslova višegodišnjeg financijskog okvira. Komisija je predložila izmjenu Uredbe Vijeća br. 1311/2013
                  2
               . U pogledu prijedloga, kako ga je izmijenilo Vijeće, postignut je široki politički dogovor u Vijeću te ga je odobrio Europski parlament
                  3
               . Očekuje se da će Vijeće donijeti paket revizije na sredini razdoblja ubrzo nakon predstavljanja nacrta proračuna za 2018. Zato se čini primjerenim pri izradi prijedloga nacrta proračuna za 2018. i ove odluke o mobilizaciji, koje je potrebno donijeti zajedno, u obzir uzeti očekivane izmjene Uredbe Vijeća br. 1311/2013. Međutim, ako se formalno donošenje revizije Uredbe o VFO-u dodatno odgodi, ovaj će se prijedlog izmijeniti kako bi ga se uskladilo s odredbama Uredbe o VFO-u na snazi u trenutku donošenja proračuna za 2018.

               U skladu s člankom 11. Uredbe Vijeća br. 1311/2013 i točkom 12. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  4
               , nakon što su se ispitale sve mogućnosti za preraspodjelu odobrenih sredstava te se iskoristila nedodijeljena razlika iz naslova za rashode Sigurnost i građanstvo (naslov 3.), Komisija predlaže mobilizaciju instrumenta fleksibilnosti u 2018. u iznosu od 817,1 milijun EUR.

               Dostupnost sredstava iz instrumenta fleksibilnosti nakon revizije Uredbe o VFO-u jest sljedeća: dostupni godišnji iznos od 600 milijuna EUR (u cijenama iz 2011.), što odgovara iznosu od 689 milijuna EUR u sadašnjim cijenama uvećanom za iznose iz Fonda solidarnosti Europske unije i Europskog fonda za prilagodbu globalizaciji koji su prestali vrijediti (na kraju 2016. prestao je vrijediti iznos od 646 milijuna EUR). Uzimajući u obzir i nedodijeljeni iznos godišnjeg dijela za 2017. (što odgovara povećanju godišnjeg iznosa sa 471 milijuna EUR na 600 milijuna EUR) od 129 milijuna EUR u cijenama iz 2011., što odgovara 146 milijuna EUR u sadašnjim cijenama, ukupna raspoloživa sredstva iz instrumenta fleksibilnosti iznose 1481 milijuna EUR.

               Ta mobilizacija odnosi se na iznos od 817,1 milijun EUR iznad gornje granice naslova 3. višegodišnjeg financijskog okvira, a namijenjena je financiranju potpore mjerama za suočavanje s izazovima migracija, priljeva izbjeglica i sigurnosnih prijetnji.

               Ako se formalno donošenje revizije Uredbe o VFO-u dodatno odgodi, ovaj bi se prijedlog mogao izmijeniti na sljedeći način: mobilizirani iznos smanjio bi se na 541 milijun EUR te bi se predstavio prijedlog za mobilizaciju pričuve za nepredviđene izdatke kako bi se osigurali preostali iznosi potrebni za financiranje rashoda povezanih s migracijama i sigurnosti u naslovu 3. iznad gornje granice (276,1 milijun EUR s prebijanjem predviđenim u naslovu 2. u istoj godini).

               Indikativna odobrena sredstva za plaćanje koja odgovaraju predloženoj mobilizaciji instrumenta fleksibilnosti izračunana su na temelju pravila koja se primjenjuju na pretfinanciranje, poravnanje plaćanja za pretfinanciranje i završnih plaćanja za razne vrste mjera koje treba financirati, a navedena su u tablici u nastavku:

               (u milijunima EUR, u sadašnjim cijenama)

                        Godina

                        Odobrena sredstva za plaćanje koja se odnose na mobilizaciju instrumenta fleksibilnosti za mjere za upravljanje izbjegličkom krizom 2018.

                        2018.

                        452,9

                        2019.

                        207,6

                        2020.

                        123,3

                        2021.

                        33,3

                        Ukupno

                        817,1

               Prijedlog

               ODLUKE EUROPSKOG PARLAMENTA I VIJEĆA

               o mobilizaciji instrumenta fleksibilnosti za financiranje hitnih proračunskih mjera za suočavanje s postojećim izazovima migracija, priljeva izbjeglica i sigurnosnih prijetnji

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  5
               , a posebno njegovu točku 12.,

               uzimajući u obzir prijedlog Europske komisije,

               budući da:

               (1)Instrument fleksibilnosti namijenjen je financiranju jasno određenog rashoda koji nije moguće financirati u okviru gornjih granica raspoloživih za jedan ili više drugih naslova.

               (2)Gornja granica godišnjeg iznosa dostupnog za instrument fleksibilnosti iznosi 600 000 000 EUR (u cijenama iz 2011.), kako je utvrđeno člankom 11. Uredbe Vijeća (EU, EURATOM) br. 1311/2013
                  6
               .

               (3)Za suočavanje s postojećim izazovima migracija, priljeva izbjeglica i sigurnosnih prijetnji potrebno je hitno mobilizirati velik dodatni iznos kako bi se financirale te mjere.

               (4)Nakon što su razmotrene sve mogućnosti preraspodjele odobrenih sredstava u okviru gornje granice rashoda za naslov 3. (Sigurnost i građanstvo), potrebno je mobilizirati instrument fleksibilnosti kako bi se dopunilo financiranje dostupno u općem proračunu Unije za financijsku godinu 2018. iznad gornje granice naslova 3. za iznos od 817 056 198 EUR kako bi se financirale mjere u području migracija, izbjeglica i sigurnosti. Taj iznos uključuje iznose iz Fonda solidarnosti Europske unije i Europskog fonda za prilagodbu globalizaciji koji su prestali vrijediti u prethodnim godinama u skladu s člankom 11. stavkom 1. Uredbe (EU, Euratom) br. 1331/2013.

               (5)Na temelju očekivanog profila plaćanja odobrena sredstva za plaćanje u okviru mobilizacije instrumenta fleksibilnosti trebala bi biti raspodijeljena na više financijskih godina.

               DONIJELI SU OVU ODLUKU:

               Članak 1.

               1.U općem proračunu Unije za financijsku godinu 2018. instrument fleksibilnosti mobilizira se za osiguravanje iznosa od 817 056 198 EUR za odobrena sredstva za preuzete obveze iz naslova 3. (Sigurnost i građanstvo).

               Iznos iz prvog podstavka upotrebljava se kako bi se financirale mjere za suočavanje s postojećim izazovima migracija, priljeva izbjeglica i sigurnosnih prijetnji.

               2.Odobrena sredstva za plaćanje u okviru mobilizacije instrumenta fleksibilnosti u skladu sa stavkom 1. raspodjeljuju se na sljedeći način:

               (a)452 952 126 EUR u 2018.;

               (b)207 556 299 EUR u 2019.;

               (c)123 308 626 EUR u 2020.;

               (d)33 339 147 EUR u 2021.

               Međutim, pojedinačni iznosi odobrenih sredstava za plaćanje iz prvog podstavka mogu se prilagoditi za svaku financijsku godinu i odobravaju se u skladu s godišnjim proračunskim postupkom.

               Članak 2.

               Ova Odluka stupa na snagu dvadesetoga dana od dana objave u Službenom listu Europske unije.

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)
                  SL L 347, 20.12.2013., str. 884.

                     (2)
                  COM(2016) 604, 14.9.2016.

                     (3)
                  P8_TA(2017)0111, 5.4.2017.

                     (4)
                  SL C 373, 20.12.2013., str. 1.

                     (5)
                  SL C 373, 20.12.2013., str. 1.

                     (6)
                  Uredba Vijeća (EU, EURATOM) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).


               EUROPSKA KOMISIJA
            Bruxelles, 27.5.2015.
            COM(2015) 281 final
            Prijedlog
            ODLUKE EUROPSKOG PARLAMENTA I VIJEĆA
            o aktivaciji Fonda solidarnosti EU-a radi isplate predujmova u proračunu za 2016.

               OBRAZLOŽENJE

               Uredbom Vijeća (EU, EURATOM) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020.
                  1
               , a posebno njezinim člankom 10., omogućuje se aktivacija Fonda solidarnosti Europske unije do godišnje gornje granice od 500 milijuna EUR (u cijenama iz 2011.), iznad gornjih granica relevantnih naslova financijskog okvira.

               U točki 11. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju
                  2
                utvrđuju se modaliteti za aktivaciju Fonda.

               Uvjeti prihvatljivosti za Fond detaljno su navedeni u Uredbi Vijeća (EZ) br. 2012/2002
                  3
               , u kojoj se predviđa da se za isplatu predujmova u proračun uključi iznos do najviše 50 000 000 EUR u odobrenim sredstvima za preuzimanje obveza i odobrenim sredstvima za plaćanje.

               Komisija će te iznose uključiti u nacrt proračuna za 2016.

               Prijedlog

               ODLUKE EUROPSKOG PARLAMENTA I VIJEĆA

               o aktivaciji Fonda solidarnosti EU-a radi isplate predujmova u proračunu za 2016.

               EUROPSKI PARLAMENT I VIJEĆE EUROPSKE UNIJE,

               uzimajući u obzir Uredbu Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije
                  4
               , a posebno njezin članak 4.a stavak 4.,

               uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju
                  5
               , a posebno njegovu točku 11.,

               uzimajući u obzir prijedlog Europske komisije,

               budući da:

               (1)Fondom solidarnosti Europske unije („Fond“) Uniji se želi omogućiti da brzo, učinkovito i fleksibilno reagira na hitne situacije i pokaže solidarnost prema stanovništvu iz regija pogođenih katastrofama.

               (2)Sredstva fonda ne smiju prelaziti najveći iznos od 500 milijuna EUR (cijene iz 2011.), kako je utvrđeno člankom 10. Uredbe Vijeća (EU, Euratom) br. 1311/2013
                  6
               .

               (3)Člankom 4.a stavkom 4. Uredbe Vijeća (EZ) br. 2012/2002 predviđa se da se iznos od 50 000 000 EUR stavi na raspolaganje za isplatu predujmova putem odobrenih sredstava u općem proračunu Unije.

               (4)Stoga je Fond potrebno aktivirati kako bi se osigurao iznos od 50 000 000 EUR za isplatu predujmova.

               DONIJELI SU OVU ODLUKU:

               Članak 1.

               U okviru općeg proračuna Europske unije za financijsku godinu 2016. aktivira se Fond solidarnosti Europske unije i osigurava se iznos od 50 000 000 EUR u odobrenim sredstvima za preuzimanje obveza i odobrenim sredstvima za plaćanje.

               Članak 2.

               Ova se Odluka objavljuje u Službenom listu Europske unije.

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)
                  SL C 347, 20.12.2013., str. 884.

                     (2)
                  SL C 373, 20.12.2013., str. 1.

                     (3)
                  SL L 311, 14.11.2002., str. 3.

                     (4)
                  SL L 311, 14.11.2002., str. 3.

                     (5)
                  SL C 373, 20.12.2013., str. 1.

                     (6)
                  SL C 347, 20.12.2013., str. 884.